A Bizottság 1508/2000/EK rendelet

(2000. július 11.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1264/2000/EK rendelettel [1] módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel:

(1) Az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) Indokolt, hogy a tagállamok vámhatóságai által a kombinált nómenklatúrába tartozó árucikkek besorolása tekintetében közzétett és az e rendelet rendelkezéseinek meg nem felelő, kötelező érvényű tarifális felvilágosításra a legutóbb a 955/1999/EK európai parlamenti és tanácsi rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikke (6) bekezdésének rendelkezései értelmében a jogosultak még három hónapig hivatkozhassanak.

(5) Az e rendeletben előírt rendelkezések összhangban vannak a Vámkódex Bizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett, e rendelet rendelkezéseinek meg nem felelő, kötelező érvényű tarifális felvilágosításra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. július 11-én.

a Bizottság részéről

Frederik Bolkestein

a Bizottság tagja

[1] HL L 144., 2000.6.17., 6. o.

[2] HL L 256., 1987.9.7., 1. o.

[3] HL L 119., 1999.5.7., 1. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Készlet műanyag vámpírfogakból, valamint piros folyadékot (művért) tartalmazó, kisméretű műanyag tubusból.A készlet a kiskereskedelemben szokásos kiszerelésben készült. | 95037000 | A besorolást a Kombinált Nómenklatúra 1. és 6. általános értelmezési szabályainak rendelkezései, valamint a 9503 és a 95037000 KN-kódok megfogalmazásai határozzák meg. A készlet szórakoztatási célokat szolgál (vámpírszerep eljátszása). |

2.Készlet, amely emberi koponyát formáz (kb. 10 b hosszú, 5 cm széles és 0,5 cm magas), a szem-, orr- és szájüreget különböző színű arcfestékkészítmények töltik ki; a készlethez az arcfesték felvitelére alkalmas, a végein szintetikus habanyaggal ellátott pálcika tartozik.A készlet a kiskereskedelemben szokásos kiszerelésben készült. | 33049900 | A besorolást a Kombinált Nómenklatúra 1., 3b. és 6. általános értelmezési szabályainak rendelkezései, a VI. áruosztályhoz fűzött 2. megjegyzés, a 33. árucsoporthoz fűzött 3. megjegyzés, valamint a 3304 és a 33049900 KN-kódok megfogalmazásai határozzák meg. A készlet lényege az arcfestékkészítmény. |

3.Készülék (digitális filmfelvevő), amely egy katódsugárcsőből, egy színes szűrővel ellátott hátsó részből és különböző elektronikus tartozékokból áll, közös foglalatban.A készülék automatikus adatfeldolgozó géppel együtt működik.A katódsugárcső képeket továbbít az automatikus adatfeldolgozó gépről a kamera hátsó részébe helyezett filmanyagra (azonnali képek, illetve legalább 35 mm szélességű negatív filmtekercsek). | 90065900 | A besorolást a Kombinált Nómenklatúra 1. és 6. általános értelmezési szabályainak rendelkezései, a 84. árucsoporthoz fűzött 5B és 5E megjegyzések, valamint a 9006 és a 90065900 KN-kódok megfogalmazásai határozzák meg. Bár a készülék az automatikus adatfeldolgozó géppel együtt működik, a 9006vámtarifaszámhoz tartozó készülékek tulajdonságai jellemzik. |

4.Elektronikus készülékekből álló készlet, amely a következőket tartalmazza:videojáték-állvány (-konzol),vezérlőegység,hordozható kézi egység.A videojáték-konzol CPU-ból (központi műveletvégző egység), memóriából, grafikus processzorból, hangprocesszorból, optikailemez-meghajtóból, internet-hozzáférési modemből és különböző csatlakozóaljzatokból – pl. a vezérlőmodulok portjai – áll. Rögzített operációs rendszere van, amelyet a videojátékokhoz alakítottak ki. Az optikailemez-meghajtó alkalmas a videojáték-konzolhoz kifejlesztett játékokat tartalmazó, speciális kompaktlemezek olvasására. A játékprogramokat a felhasználó nem tudja módosítani.A csatlakozóaljzatok lehetővé teszik, hogy a videokonzolt többféle készülékhez, pl. televízió-vevőkészülékhez, adatmonitorhoz, billentyűzethez, egérhez, külső tárolóegységhez vagy nyomtatóhoz csatlakoztassák.A vezérlőegységen különböző vezérlőgombok találhatók. Ezeket a videokonzollal történő játékhoz lehet használni. A vezérlőegységet kábellel kell a videojáték-konzolhoz csatlakoztatni.A hordozható kézi egységen többféle vezérlőgomb található a játékokhoz, valamint egy kisméretű LCD-kijelző, amely a játékkal kapcsolatos információkat jelzi ki. Az egységre letölthetők a játékkal kapcsolatos információk és az eredmények, továbbá önállóan is alkalmas az alapjátékok játszására. A hordozható kézi egység a vezérlőegységhez csatlakoztatható, illetve önállóan is használható.Lásd az illusztrációt | 95041000 | A besorolást a Kombinált Nómenklatúra 1., 3b. és 6. általános értelmezési szabályainak rendelkezései, valamint a 9504 és a 95041000 KN-kódok megfogalmazásai határozzák meg. A videójáték-konzol adja a termék meghatározó jellegét. Ez a típus elsősorban televízió-vevőkészülékkel együtt használatos. |

+++++ TIFF +++++

--------------------------------------------------